เรื่องร้องเรียน: วันศุกร์ที่ 18 ส.ค. 66 เวลา 20.54 น. เริ่มมีรถจักรยานยนต์ที่มาเที่ยวผับและร้านค้าแผงลอยที่มาขายของบนทางเท้า ณ ปากซอยพหบโยธิน 37 ไม่ทราบว่าจะแก้ไขอย่างไร และในซอยพหลโยธิน 37 ซึ่งเป็นซอยแคบกว้างไม่ถึง 6 เมตร ยังมีรถของนักท่องเที่ยวมาจอดภายในซอยเป็นจำนวนมาก (มีการ์ดมานั่งเฝ้าถนนโค้งแรก นั่งเล่นโทรศัพท์ตลอกเวลา แต่นักท่องเที่ยวก็นำรถมาจอดในซองช่วงโค้งที่สองแทน) ทำให้กีดขวางการขับรถเข้าออกของบ้านที่อยู่อาศัยภายในซอย และจากมีการแจ้งหน่วยงานต่าง ๆ ที่เกี่ยวข้อง ก็มาตรวจช่วงเย็น หรือไม่ก็เป็นวันธรรมดาที่ไม่ใช่วันจัดกิจกรรมหรือวันหยุดสุดสัปดาห์ ก็จะไม่เห็นปัญหาที่เกิดขึ้น
การดำเนินการของเจ้าหน้าที่: เจ้าหน้าที่เทศกิจได้ลงพื้นที่ตรวจสอบบริเวณ ซอยพหลโยธิน 37 แล้ว ขณะตรวจสอบพบมีผู้ค้ารถเข็นตั้งวางขายสินค้าตามที่ร้องเรียน เจ้าหน้าที่จึงดำเนินการดังนี้ 1. ติดต่อประสานกับผู้ค้าเพื่อแจ้งเรื่องร้องเรียนให้ทราบและประชาสัมพันธ์ขอความร่วมมือไม่ให้มีการตั้งวางขายสินค้ากีดขวางทางสัญจรบนทางเท้า และให้ผู้ค้าเคลื่อนย้ายออกจากบริเวณดังกล่าวโดยทันที 2. เจ้าหน้าที่ลงพื้นที่ติดต่อประสานกับผู้ประกอบการ ของสถานบันเทิงดังกล่าวเพื่อแจ้งเรื่องร้องเรียนให้ทราบ และได้ประชาสัมพันธ์ขอความร่วมมือให้กำชับผู้ที่ มาใช้บริการหรือนักท่องเที่ยวไม่ให้จอดรถจักรยานยนต์บนทางเท้า เพื่อป้องกันไม่ให้เกิดอุบัติเหตุบนท้องถนนและไม่ให้สร้างความเดือดร้อนแก่ประชาชนที่สัญจรไปมา
ความเห็นของผู้แจ้ง: เนื่องจากเจ้าหน้าที่มาตรวจหรือแก้ไขปัญหาในวันที่ร้านไม่ได้จัดงาน ซึ่งส่วนใหญ่จัด ช่วงวัน พฤหัสบดี-วันอาทิตย์ แต่เจ้าหน้าที่มาตรวจในวันจันทร์-วันอังคาร และมาตรวจเวลาประมาณฯ 19.00 น. ซึ่งเป็นเวลาที่ร้านเพิ่งเปิดร้าน นักท่องเที่ยวยังไม่มา ถ้าดูตอนเช้ามืด จะเห็นมีรถจักรยานยนต์จอดบนบาทวิถี แสดงว่า หลังจากที่เจ้าหน้าที่มาตรวจก็จะมีคนเอารถจักรยานยนต์มาจอดบนบาทวิถีและในซอยพหลโยธิน 37 และมีคนนอนบนพื้นที่ของร้านข้างเคียง ขยะ เช่น แก้วพลาสติกที่ใช้ในร้าน จะมีอยู่ข้างทางในซอยเต็มไปหมด
พื้นที่: แขวงลาดยาว เขตจตุจักร กรุงเทพมหานคร